ଝଲସୁଛି ବଡଦାଣ୍ଡ, ନବଦିନାତ୍ମମ ଯାତ୍ରାର ଅନ୍ତିମ ଦିବସରେ ଆଜି ଶ୍ରୀକ୍ଷେତ୍ର ପୁରୀରେ ତିନିରଥ ଉପରେ ଶ୍ରୀଜୀଉମାନଙ୍କୁ ସୁନାବେଶରେ ସଜ୍ଜିତ କରାଯାଇଛି। କୋଭିଡ୍ ଗାଇଡ୍ ଲାଇନ୍କୁ ମାନି ମାର୍କେଟ୍ ଛକ ଠାରୁ ସିଂହଦ୍ୱାର ପର୍ଯ୍ୟନ୍ତ ବଡଦାଣ୍ଡରେ କର୍ଫ୍ୟୁ ଜାରୀ କରାଯିବା ସହ ତିନିରଥ ଚାରିପଟେ ବ୍ୟାରିକେଡ୍ ନିର୍ମାଣ କରାଯାଇଛି। ଚଳିତ ବର୍ଷ ରଥଯାତ୍ରା ନିରାଡ଼ମ୍ବର ଭାବେ ପାଳିତ ହେଉଥିବାରୁ ଜଗନ୍ନାଥ ପ୍ରେମୀମାନେ ଘରେ ରହି ବିଭିନ୍ନ ଚ୍ୟାନେଲରେ ସୁନାବେଶର ସିଧା ପ୍ରସାରଣ ଦେଖୁଛନ୍ତି।
ଆଜି ରାତି ପ୍ରାୟ ରାତି ୯ଟା ବେଳକୁ ସୁନାବେଶ ମଇଲମ କରାଯିବାକୁ ସ୍ଥିର କରାଯାଇଛି। ଆସନ୍ତାକାଲି ତିନିରଥ ଉପରେ ଶ୍ରୀବିଗ୍ରହମାନଙ୍କୁ ପାରମ୍ପରିକ ରୀତି ମତେ ଅଧରପଣା ଭୋଗ କରାଯିବ ଏବଂ ଶନିବାର ସଂଧ୍ୟାରେ ନିଳାଦ୍ରୀ ବିଜେରେ ଠାକୁରମାନେ ଶ୍ରୀମନ୍ଦିରସ୍ଥ ରତ୍ନସିଂହାସନ ଉପରେ ଅଧିଷ୍ଠିତ ହେବେ।
